શ્રીમતી આનંદીબહેન પટેલે કહ્યું કે, સાહિત્ય વારસાની સાથોસાથ પૂ. બાપુને પ્રિય એવા સ્વચ્છતાના પદાર્થપાઠને પણ આપણે સૌએ સભાનતાપૂર્વક અમલમાં મૂકીને એક ઝૂંબેશ ઉપાડવી જોઈએ. લોકલાડીલા પ્રધાનમંત્રી શ્રી નરેન્દ્રભાઈ મોદી દ્વારા અમલમાં મુકાયેલા ‘સ્વચ્છતા અભિયાન’ને સામાજિક ચેતના સ્વરૂપે પરિણામલક્ષી જનઆંદોલન બનાવવા માટે ગુજરાત રાજ્ય કૃતનિશ્ચયી છે, એમ તેમણે વધુમાં ઉમેર્યું હતું.